Sharon Stone

She ben-aghteyr, peinteyr as aa-chraishteyder Americaanagh ee Sharon Vonne Stone (ruggit er 10 Mayrnt 1958). T'ee mie er enney kyndagh rish e paartyn myr femmes fatales as mraane folliaght ayns filmyn as er y çhellveeish, as haink ee dy ve coontit myr nane jeh ny cowraghyn keintyssagh smoo ennit ayns ny 1990yn. She fowder accolaidyn eigsoylagh t'ee, goaill stiagh Aundyr Primetime Emmy, Aundyr Golden Globe, as enmyssaght da Aundyr Academy. Hooar ee roltage er y Hollywood Walk of Fame ayns 1995 as v'ee enmyssit Offishear Oardyr ny h-Ellynyn as ny Lettyryn 'sy Rank ayns 2005 (as myr Anneyder ayns 2021).

Erreish j'ee ve craishtey ayns soilsheenyn çhellveeish as clou, ren Stone e chied çheet-magh fillym myr brash-aghteyr 'syn aittys drama Stardust Memories (1980) liorish Woody Allen as chloie ee e chied paart loayrit 'sy fillym atçhim Deadly Blessing (1981) liorish Wes Craven. Ayns ny 1980yn, chloie ee ayns filmyn lheid as Irreconcilable Differences (1984), King Solomon's Mines (1985), Cold Steel (1987), as Above the Law (1988). Haink rah brishee lesh e paart 'sy fillym jantys far-skeealaght heanse Total Recall (1990) liorish Paul Verhoeven, roish my dooar ee enney eddyrashoonagh tra chlie ee Catherin Tramell ayns fillym elley lesh Verhoeven, y fillm creauagh an-ghraagh Basic Instinct (1992).

Chossyn cloie Stone myr ben heshee aundyragh 'sy drama kimmeeys ard-skeealagh Casino (1995) liorish Martin Scorsese ny baghteyryssyn share 'sy choorse eck. Kyndagh rish e cloie 'sy fillym shen, hooar ee Aundyr Golden Globe as v'ee enmyssit da Aundyr Academy da'n Ven-aghteyr Share. Ta filmyn Stone elley ard-ghooagh goaill stiagh Sliver (1993), The Specialist (1994), The Quick and the Dead (1995), Sphere (1998), The Mighty (1998), The Muse (1999), Catwoman (2004), Broken Flowers (2005), Alpha Dog (2006), Bobby (2006), Lovelace (2013), Fading Gigolo (2013), The Disaster Artist (2017), Rolling Thunder Revue: A Bob Dylan Story by Martin Scorsese (2019), as The Laundromat (2019).

Er y çhellveeish, ta Stone er ny chloie paartyn toshee as co-hassooagh ayns obbraghyn lheid as y vyn-straih War and Remembrance (1987) liorish ABC, y fillym çhellveeish If These Walls Could Talk 2 (2000) liorish HBO, Mosaic (2017) liorish Steven Soderbergh, as Ratched (2020) liorish Ryan Murphy. Va paartyn goaldee chammah eck ayns The Practice (2004) as Law & Order: Special Victims Unit (2010).

Imraaghyn

Kianglaghyn magh






Ronney:Ruggyryn 'sy vlein 1958
Ronney:Feallee vio
Ronney:Sheerloayreyderyn ass California
Ronney:Sheerloayreyderyn bwoirrin Americaanagh
Ronney:Sheerloayreyderyn ass Pennsylvania
Ronney:Aghteyryn ass Pennsylvania
Ronney:Aghteyryn ass California
Ronney:Çhyndaaderyn dys y Vuddaghys
Ronney:Craishteyderyn bwoirrin Americaanagh
Ronney:Cliaghteyderyn taekwondo bwoirrin Americaanagh
Ronney:Aghteyryn fillym bwoirrin Americaanagh
Ronney:Sheerloayreyderyn Americaanagh er son y claynt
Ronney:Americaanee jeh sluight Yernagh
Ronney:Aghteyryn goo bwoirrin Americaanagh
Ronney:Deynlaghteyryn California
Ronney:Sheerloayreyderyn er son cooishyn VGYD/SGYF
Ronney:Offishearyn Ordre des Arts et des Lettres
Ronney:Deynlaghteyryn Pennsylvania
Ronney:Feallee ass Meadville, Pennsylvania
Ronney:Buddhee Hibetagh ass ny Steatyn Unnaneysit